Document ID: 31999D0816

Rozhodnutie komisie
z 24. novembra 1999,
ktoré v zmysle článkov 16 ods. 1 a 42 ods. 3 prispôsobuje prílohy II, III, IV a V nariadenia Rady (EHS) č. 259/93 o kontrole a riadení pohybu zásielok odpadov v rámci, do a z Európskeho spoločenstva
(oznámené pod číslom dokumentu C (1999) 3880)
(Text s významom pre EHP)
(1999/816/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva [1], ktoré bolo naposledy zmenené a doplnené nariadením Komisie (ES) č. 2408/98 [2], a najmä na jeho článok 16 ods. 1 a článok 42 ods. 3,
so zreteľom na smernicu Rady 75/442/EHS z 15. júla 1975 [3] o odpadoch, ktorá bola naposledy zmenená a doplnená rozhodnutím Komisie 96/350/ES [4] 5 Rada OECD, 23. december 1998, č. dok. C(98)202, záverečná verzia., a najmä na jej článok 18,
(1) keďže v súlade s článkom 42 ods. 3 nariadenia (EHS) č.259/93 musia byť prispôsobené prílohy II, III a IV tak, aby zohľadňovali iba zmeny odsúhlasené kontrolným mechanizmom OECD;
(2) keďže sa Rada OECD [5] v rámci kontrolného mechanizmu rozhodla modifikovať zelený, žltý a červený zoznam odpadov;
(3) keďže je preto nevyhnutné modifikovať prílohy II, II a IV nariadenia tak, aby odrážali tieto zmeny;
(4) keďže príloha V nariadenia obsahuje v časti 3 odpady z príloh III a IV;
(5) keďže v súlade s článkom 26 ods. 1 nariadenia (EHS) č.259/93, ktorý bol naposledy zmenený nariadením Rady (ES) č.120/97 [6], bude príloha revidovaná a v prípade potreby ďalej pozmenená;
(6) keďže je nevyhnutné modifikovať aj prílohu V, časť 3 tak, aby odrážala modifikácie, o ktorých bolo rozhodnuté v rámci kontrolného mechanizmu OECD s cieľom modifikovať žltý a červený zoznam odpadov;
(7) keďže Komisii pri prispôsobení príloh II, III a IV nariadenia pomáha výbor založený podľa článku 18 smernice 75/442/EHS z 15. júla 1975 o odpadoch v znení neskorších predpisov;
(8) keďže opatrenia, ktoré majú byť prijaté na základe tohoto rozhodnutia, sú v súlade so stanoviskom vyššie uvedeného výboru,
ROZHODLA TAKTO:
Článok 1
Prílohy II, III, IV a V nariadenia (EHS) č. 259/93 sa týmto nahrádzajú prílohou tohto rozhodnutia.
Článok 2
Toto rozhodnutie je adresované členským štátom.
V Bruseli 24. novembra 1996

Labels: 10
8
20